b'\n_START_ARTICLE_\nJohann Georg Wagler\n_START_PARAGRAPH_\nJohann Georg Wagler (28. maaliskuuta 1800 N\xc3\xbcrnberg, Saksa \xe2\x80\x93 23. elokuuta 1832, Moosach, M\xc3\xbcnchen, Saksan liitto) oli saksalainen el\xc3\xa4intieteilij\xc3\xa4, erikoisalanaan herpetologia._NEWLINE_Wagler v\xc3\xa4itteli tohtoriksi 1820. H\xc3\xa4n oli Johann Baptist von Spixin (1781\xe2\x80\x931826) apulainen. Spixin kuoltua 1826 Wagler seurasi h\xc3\xa4nt\xc3\xa4 Ludwig-Maximilians-Universit\xc3\xa4t M\xc3\xbcnchenin el\xc3\xa4inmuseon johtajana. H\xc3\xa4nen suuri ty\xc3\xb6ns\xc3\xa4 oli osallistuminen Spixin Brasiliasta ker\xc3\xa4\xc3\xa4m\xc3\xa4n luonnonhistoriallisen kokoelman j\xc3\xa4rjest\xc3\xa4miseen ja tulosten julkaisemiseen. Kokoelman perusteella h\xc3\xa4n kirjoitti ja julkaisi papukaijoista teoksen Monographia Psittacorum vuonna 1832, miss\xc3\xa4 h\xc3\xa4n nimesi siniaran (Cyanopsitta spixii) Spixin kunniaksi. Wagler nimesi my\xc3\xb6s muita lintuja, muun muassa preerianaurulokin (Larus pipixcan)._NEWLINE_Wagler kuoli oman aseensa vahinkolaukaukseen ollessaan ker\xc3\xa4\xc3\xa4m\xc3\xa4ss\xc3\xa4 n\xc3\xa4ytteit\xc3\xa4.'